hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy ru hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Թե ինչ նորություն կա ավտոբուսներից, ի՞նչ փոփոխություններ են սպասվում տրանսպորտային ցանցում, զրուցեցինք Գյումրու քաղաքապետարանի տրանսպորտի բաժնի պետ ԱՐՏՅՈՄ ՍԱՐԳՍՅԱՆԻ հետ:
— Այսինքն՝ միկրոավտոբուսները կփոխարինվեն ավտոբուսներո՞վ:
— Այո: Երևանում տեսած կլինեք 23-տեղանոց նոր «Գազել» մակնիշի ավտոբուսները՝ 1,90 մետր բարձրությամբ, կանգնելու հարմարավետությամբ… Այսինքն, 23 հոգի նստած, ու մի 10-12 կանգնած ուղևորափոխադրամիջոց է: Սա լավագույն տարբերակն է. նախ՝ նոր ավտոբուսներ են, պահեստամասերը՝ էժան, սպասարկումը՝ հեշտ:
— Ստացվում է, որ մինչև հունվար դեռ կդիմանանք միկրոավտոբուսներին, հետո միայն պա՞րզ կլինի:
— Հույս ունենք, որ գոնե 65 հատ կկարողանանք գնել: Ներկայում պարկում ունենք 15 ավտոբուս, որոնք ընթացքում շարքից դուրս եկան, վերականգնեցինք, շահագործման ժամկետն էլ շուտ լրացավ:
— Եթե համայնքապետարանը նոր ավտոբուսներ ձեռք բերի, քաղաքային տրանսպորտային պա՞րկ է ձևավորվելու:
—  Այդ հարցը ևս քննարկվում է: Չկա օրենք, որը թույլ չի տալիս, որ քաղաքային ավտոպարկ լինի, հնարավոր է, որպեսզի մեկ օպերատոր հանդիսանա հենց համայնքը: Բայց այստեղ հավելյալ աշխատանք է պահանջվում, պետք է որպես հիմնարկություն ձևակերպվի, աշխատակազմ հավաքագրվի:
— Սա, իրոք, ցանկալի է այն առումով, որ ոչ միայն ֆինանսական հոսքեր կապահովվի քաղաքային բյուջե, նաև արդեն գիտես կոնկրետ հասցեատերին: Երբ սպասարկող ընկերությունը մասնավորն էր, բարձրացվող խնդիրները մնում էին անպատասխան. օրինակ՝ որոշ վարորդների կոպիտ վերաբերմունքը ուղևորների հանդեպ, հեռախոսն ականջներին վարելը, ծխելը, էլ չեմ ասում սրահների անխնամ, կեղտոտ վիճակը և այլն:
— Ամեն դեպքում, լավագույն տարբերակը մրցույթ հայտարարելն է: Մենք մրցույթ ենք հայտարարում արդեն մեր ունեցած սեփական մեքենաներով… Ասենք, քաղաքապետարանն կունենա 70 սեփական ավտոբուս, որոնք ձեռք ենք բերում համայնքի գումարով: Համայնքն արդեն մրցույթը շահած ընկերությունից կարող է շատ բան պահանջել, Ձեր նշած բոլոր խնդիրներն արդեն մեր պայմանների մեջ կլինեն: Տեսեք, երբ վարորդը սեփական մեքենայով է աշխատում՝ դա այլ հարց է, իսկ երբ աշխատում է որպես վարորդ՝ այլ: Մենք այս դեպքում պահանջատեր ենք լինելու և կկարողանանք վերահսկել:
— Չեմ հասկանում, եթե կունենանք համայնքապատկան ավտոբուսներ, մի՞թե աշխատակազմ հավաքագրելը դժվար է:
— Մենք չունենք ավտոսպասարկման հնարավորություն, գառաժ, որն ունի ողջ ծավալով երթուղի շահագործելու և սպասարկելու հնարավորություններ: Մյուս կողմից լավ եղավ, որ նոր ավտոբուսներն այս պահին չկան: Ասեմ՝ ինչու. ճանապարհների հիմնանորոգումները կավարտվեն, հաջորդ տարի ևս կշարունակվեն ու կավարտվեն, կանգառները շատ արագ տեմպերով տեղադրվում են, մնացած մասն էլ հաջորդ տարի կտեղադրվեն: Ի դեպ, ասեմ, որ անձամբ եմ ներկա գտնվել, երբ մի տատիկ արդեն իսկ օգտվում էր «Սմարտ» կանգառի լիցքավորումից ու Նորայրին («Սմարտ» կանգառներ տեղադրող երիտասարդ բիզնեսմեն,- հեղ.) իր երախտագիտությունն էր հայտնում: Դարձյալ մրցույթով հաղթող կազմակերպությանը 3 տարվա պայմանագրային ժամկետով կտրվի երթուղիների սպասարկումը, բայց, երբ նոր երթուղային ցանցով սկսեցինք աշխատել և ավտոբուսներ գնեցինք, այդ դեպքում պայմանագիրը խզվում է:
— Նոր երթուղային ցանցում փոփոխություններ կլինե՞ն:
— Իհարկե՝ կլինեն: Այս պահին ունենք 2 ավտոբուսային ու 11 միկրոավտոբուսային երթուղիներ: Լինելու է 7 ավտոբուսային, և 2 միկրոավտոբուսային երթուղի:
— Ոչ թե քչացրել ենք, այլ ավտոբուսների տարողականությունն է մեծացել: Այսօր ողջ երթուղային ցանցից 4-ը թափուր է: Մասնագիտական աշխատանք է տարվել երթուղային ցանց գծող կազմակերպության կողմից, մոնիթորինգ են անցկացրել, կարծում եմ, օպտիմալ երթուղի են գծել: Մեր ունեցածը 13 տարվա ցանց էր, հիմա ամբողջական տնակային թաղամասեր են դատարկվել, «Մուշ» թաղամասն է բնակեցվել, վիճակագրական տեղեկությունների վրա են հիմնվել, թե որտեղ են դպրոցները, մանկապարտեզները, մեծ թվով աշխատակիցներ ունեցող հիմնարկները. բնակչության տեղաշարժը փոխվել է, և այնպիսի երթուղային ցանց ենք կազմել, որ բոլոր երթուղիները կշահագործվեն շահավետության սկզբունքով: Ավտոբուսային երթուղով միկրոավտոբուսներ չեն լինի, և զերծ կմնանք Ձեր թվարկած ու մեր իմացած խնդիրներից:
— Մարդիկ բողոքում են, որ երեկոյան ժամերին տրանսպորտ չկա:
— Երթուղայինները մինչև 18:30 էին աշխատում, մենք երկարացրել ենք մինչև 20:00-ն, իսկ նոր երթուղային ցանցով նախատեսված է բոլոր երթուղիներն ավարտել 21:30-ին: Այստեղ ևս հաշվի է առնվել մեր քաղաքի բնակչության կենսապայմանները:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: